text: Esbjerg Havn er blevet 11 fodboldbaner større
  16 maj 2017 kl. 20.49
  Tirsdag fik Esbjerg Havn overdraget et område på størrelse med 11 fodboldbaner fra Kystdirektoratet, der har brugt ti år på at gøre området brugbart.
  Esbjerg Havn kunne tirsdag udvide sit areal med 78.000 kvadratmeter. I løbet af de seneste ti år har Kystdirektoratet arbejdet på at gøre området til et brugbart havneareal.
  Nu er de færdige, og tirsdag blev det nye område overdraget til Esbjerg Havn.
  - Man skal forestille sig fire søer med finkornet, blødt materiale. Det har vi puttet cement i. Så nu er det stift, så havnen kan bruge det til tunge, store maskiner, forklarer projektleder hos Kystdirektoratet, Signe Marie Ingvardsen, til TV SYD.
  Signe Marie Ingvardsen, projektleder, Kystdirektoratet: "Nu skulle det gerne være helt jævnt som et dansegulv. For maskinerne kan ikke klare, hvis der er for ujævnt."
  Grunden er samtidig opbygget af alt det materiale, der løbende er pumpet op fra Esbjerg havn for at den ikke skal sande til.
  Det er 10 år siden, at Kystdirektoratet overtog opgaven med at gøre området, der er på størrelse med 11 fodboldbaner, brugbart for havnen.
  - Nu skulle det gerne være helt jævnt som et dansegulv. For maskinerne kan ikke klare, hvis der er for ujævnt, slutter projektlederen.
  Tirsdag fik Esbjerg Havn officielt overdraget brugsretten til området. Men havnen har allerede taget området i brug.
  